VEGA og Beatbox Concerts præsenterer

**Den musikalske-vandringsmand Stu Larsen i Ideal Bar**

*Australske Stu Larsen følger de muligheder, som hans skrøbelige singer/songwriter kompositioner bringer hans vej. Den 15.marts bringer rejsen Stu Larsen forbi Ideal Bar.*

Stu Larsen besluttede for tre år siden at forlade hverdagens sikkerhed og leve så simpelt som muligt ved at følge de muligheder, hans musik bragte med sig.

Siden hen har sangeren, der lyder som en blanding af Jeff Buckley and Van Morrison, turneret over det meste af verden enten som solokunstner, support eller tourmanager for musikalske kollegaer. Stu Larsen har tidligere spillet support for engelske [Passenger](http://www.youtube.com/watch?v=_rgjt_71twA) i netop Ideal Bar.

På sin rejse gennem Australien, New Zealand, Japan, England og Europa har Stu Larsen fundet små vinduer af tid til at indspille to ep’er *Ryeford* (2011) samt *The Black Tree* (2009).

Den seneste ep blev indspillet på en weekend langt ude på landet i Queensland og trækker tydelige referencer til folkscenen med et mix af guitar, banjo, ukulele og flerstemmige harmonier en masse.

Lyt til nogle af de Stu Larsens smukke og følsomme rejseberetninger på bla. ”[Paper Sails](http://www.youtube.com/watch?v=OZpaDfrWE1w)” eller ”[The Mile](http://www.youtube.com/watch?v=1ct4IuZqFA4&list=UUho87itAnvA8VH-B39AvHdw&index=3&feature=plcp)”.

I marts 2013 udkommer der nyt materiale fra Stu Larsen.

**Fakta om koncerten**:
Stu Larsen (US)
15. marts kl. 20
Ideal Bar, Enghavevej 40, 1674 Kbh. V
Pris: 75 kr. + gebyr – Forsalg starter senere i dag via [www.vega.dk](http://www.vega.dk), Billetnet og på posthuse.

*For yderligere oplysninger kontakt venligst*Bettina Balle - Kommunikationsmedarbejder, VEGA, bb@vega.dk - 3326 0959